CELEX: 32010R0772
Language: fi
Date: 2010-09-01
Title: Komission asetus (EU) N:o 772/2010, annettu 1 päivänä syyskuuta 2010 , viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta annetun asetuksen (EY) N:o 555/2008 muuttamisesta

2.9.2010   
            
            
               FI
            
            
               Euroopan unionin virallinen lehti
            
            
               L 232/1
            
         KOMISSION ASETUS (EU) N:o 772/2010,
   annettu 1 päivänä syyskuuta 2010,
   viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta annetun asetuksen (EY) N:o 555/2008 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 103 za artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta 27 päivänä kesäkuuta 2008 annetun komission asetuksen (EY) N:o 555/2008 (2) 4 artiklan ensimmäisen kohdan d alakohdassa säädetään, että menekinedistämiseen ja tiedotukseen tarkoitettu tuki saa kunkin tuensaajan osalta kestää yhden kolmannen maan markkinoilla enintään kolme vuotta.
            
         
               (2)
            
            
               Tällaisten tukitoimenpiteiden toteutuksesta saadun kokemuksen perusteella on tarpeen säätää, että kolmansissa maissa toteutettavien menekinedistämis- ja tiedotustoimien erityisyyden vuoksi niitä voidaan jatkaa enintään kahden vuoden ajan, sillä esimerkiksi hallinnolliset muodollisuudet jäsenvaltion ja kolmannen maan tasolla kestävät kauemmin.
            
         
               (3)
            
            
               Asetuksen (EY) N:o 555/2008 5 artiklan 1 kohdan mukaan jäsenvaltioiden on vahvistettava hakemusmenettely ja annettava erityisesti yksityiskohtaiset säännöt minkä tahansa tuetun toimen arvioimiseksi. Lisäksi on tarpeen velvoittaa jäsenvaltiot vahvistamaan menettely, jolla tukea mahdollisesti jatketaan, sekä tuettavien toimien ennakkoarviointi.
            
         
               (4)
            
            
               Asetuksen (EY) N:o 555/2008 9 artiklan 1 kohdassa kuvataan viinitilojen rakenneuudistuksen ja uusiin lajikkeisiin siirtymisen taloushallintoa, muttei kuitenkaan anneta erityisiä säännöksiä toimien valvonnasta. Viinitilojen rakenneuudistukseen ja uusiin lajikkeisiin siirtymiseen tähtääviin toimiin voidaan joissakin tapauksissa kohdistaa useita paikalla tehtäviä tarkastuksia ilman, että niillä parannetaan toimiin liittyviä hallinto- ja rahoituskustannuksia.
            
         
               (5)
            
            
               Asetuksen (EY) N:o 555/2008 81 artiklassa annetaan säännökset ainoastaan tuotantokykyyn liittyvästä valvonnasta. Tätä artiklaa ei nykyisellään sovelleta viinitilojen rakenneuudistukseen ja uusiin lajikkeisiin siirtymiseen tähtääviin toimiin, vaikka ne liittyvät läheisesti tuotantokykyä koskeviin toimiin. Valvontajärjestelmän yksinkertaistamiseksi on tarpeen vahvistaa viinitilojen rakenneuudistukseen ja uusiin lajikkeisiin siirtymiseen tähtäävien toimien tarkastamista koskevat säännöt tuotantokykyyn liittyvien toimien tarkastamisesta jo annettuja sääntöjä vastaavasti.
            
         
               (6)
            
            
               Viinitilojen rakenneuudistukseen ja uusiin lajikkeisiin siirtymiseen tähtäävien toimien tarkastamisen yksinkertaistamiseksi olisi graafisten välineiden lisäksi mahdollistettava sellaisten vastaavien välineiden käyttö, joilla lohko myös voidaan tunnistaa, mitata ja paikantaa.
            
         
               (7)
            
            
               Sen vuoksi asetusta (EY) N:o 555/2008 olisi muutettava.
            
         
               (8)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 555/2008 seuraavasti:
   
               1)
            
            
               Korvataan 4 artiklan ensimmäisen kohdan d alakohta seuraavasti:
               
                           ”d)
                        
                        
                           menekinedistämiseen ja tiedotukseen tarkoitettu tuki kestää kunkin tuensaajan osalta yhdessä kolmannessa maassa enintään kolme vuotta; tukea voidaan tarvittaessa kuitenkin jatkaa vielä enintään kaksi vuotta;”.
                        
                     
         
               2)
            
            
               Muutetaan 5 artiklan 1 kohta seuraavasti:
               
                           a)
                        
                        
                           korvataan johdantolause seuraavasti:
                           ”Jäsenvaltioiden on vahvistettava hakemusmenettely sekä menettely, jolla tukea mahdollisesti jatketaan 4 artiklan ensimmäisen kohdan d alakohdassa tarkoitetulla tavalla, ja annettava yksityiskohtaiset säännöt erityisesti seuraavista seikoista:”;
                        
                     
                           b)
                        
                        
                           korvataan e alakohta seuraavasti:
                           
                                       ”e)
                                    
                                    
                                       säännöt, jotka koskevat tuettujen toimien arviointia. Jos tukea jatketaan 4 artiklan ensimmäisen kohdan d alakohdan mukaisesti, tuettujen toimien tulokset on lisäksi arvioitava ennen tuen jatkamista.”
                                    
                                 
                     
         
               3)
            
            
               Korvataan 9 artiklan 1 kohdan ensimmäinen alakohta seuraavasti:
               ”Tuki maksetaan sen jälkeen, kun on varmistettu, että jokin toimi tai kaikki tukihakemuksessa tarkoitetut toimet (sen mukaan, miten jäsenvaltio on päättänyt hallinnoida toimenpidettä) on toteutettu ja tarkastettu paikalla tämän asetuksen 81 artiklan mukaisesti.”
            
         
               4)
            
            
               Korvataan 81 artikla seuraavasti:
               ”81 artikla
               Tuotantokykyyn sekä viinitilojen rakenneuudistukseen ja uusiin lajikkeisiin siirtymiseen tähtääviin toimiin liittyvä valvonta
               1.   Jäsenvaltioiden on käytettävä viinitilarekisteriä sen varmistamiseen, että asetuksen (EY) N:o 1234/2007 II osassa olevan I osaston III luvun IVa jaksossa säädettyjä tuotantokykyä koskevia säännöksiä, saman asetuksen 85 g artiklan 1 kohdassa säädetty uusien viljelmien väliaikainen istutuskielto mukaan luettuna, sekä saman asetuksen 103 q artiklassa olevia säännöksiä viinitilojen rakenneuudistukseen ja uusiin lajikkeisiin siirtymiseen tähtäävistä toimista noudatetaan.
               2.   Kun myönnetään asetuksen (EY) N:o 1234/2007 85 i artiklassa säädettyjä uudelleenistutusoikeuksia, alat on tarkastettava systemaattisesti ennen raivausta ja sen jälkeen. Tarkastettavat lohkot ovat lohkoja, joille tullaan myöntämään uudelleenistutusoikeuksia.
               Ennen raivausta tehtävään tarkastukseen on kuuluttava myös asianomaisen viinitarhan olemassaolon varmistaminen.
               Tämä tarkastus on tehtävä paikalla tehtävänä tarkastuksena. Jos jäsenvaltiolla on kuitenkin käytettävissä luotettava ja ajan tasalla pidetty sähköinen viinitilarekisteri, tarkastus voidaan tehdä hallinnollisesti, ja velvollisuus tehdä tarkastus paikalla ennen raivausta voidaan rajoittaa viiteen prosenttiin hakemuksista (vuodessa) hallinnollisen valvontajärjestelmän luotettavuuden osoittamiseksi. Jos tällaisessa paikalla tehtävässä tarkastuksessa havaitaan merkittäviä sääntöjenvastaisuuksia tai poikkeavuuksia tietyllä alueella tai alueen osassa, toimivaltaisen viranomaisen on lisättävä paikalla tehtävien tarkastusten määrää asianmukaisesti kyseisenä ja seuraavana vuonna.
               3.   Raivauspalkkiota saavat alat on tarkastettava systemaattisesti ennen raivausta ja sen jälkeen. Tarkastuksen kohteeksi on valittava lohkot, joista on tehty tukihakemus.
               Raivausta edeltävässä tarkastuksessa on varmistettava myös asianomaisen viinitarhan olemassaolo, 75 artiklan mukaisesti määritelty istutettu ala ja alan asianmukainen hoito.
               Tämä tarkastus on tehtävä paikalla tehtävänä tarkastuksena. Jos jäsenvaltiolla kuitenkin on käytettävissä graafinen väline tai vastaava väline, jolla istutettu ala voidaan mitata 75 artiklan mukaisesti sähköisessä viinitilarekisterissä, sekä luotettavat ja ajantasaiset tiedot siitä, hoidetaanko lohkoa asianmukaisesti, tarkastus voidaan tehdä hallinnollisesti, ja velvollisuus tehdä tarkastus paikalla ennen raivausta voidaan rajoittaa viiteen prosenttiin hakemuksista hallinnollisen valvontajärjestelmän luotettavuuden osoittamiseksi. Jos tällaisessa paikalla tehtävässä tarkastuksessa havaitaan merkittäviä sääntöjenvastaisuuksia tai poikkeavuuksia tietyllä alueella tai alueen osassa, toimivaltaisen viranomaisen on lisättävä paikalla tehtävien tarkastusten määrää asianmukaisesti kyseisenä vuonna.
               4.   Se, onko raivaus tosiasiassa tehty, tarkastetaan paikalla. Jos raivataan kokonainen viinitilan lohko tai kaukokartoituksen resoluutio on vähintään 1 m2, tarkastus voidaan tehdä kaukokartoituksena.
               5.   Raivauspalkkiota saavien alojen osalta vähintään toinen 3 kohdan ensimmäisessä alakohdassa mainituista tarkastuksista on tehtävä paikalla, sanotun kuitenkaan rajoittamatta 3 kohdan kolmannen alakohdan ja 4 kohdan soveltamista.
               6.   Viinitilojen rakenneuudistukseen ja uusiin lajikkeisiin siirtymiseen myönnettävää tukea saavat alat on tarkastettava systemaattisesti ennen raivausta ja sen jälkeen. Tarkastuksen kohteeksi on valittava lohkot, joista on tehty tukihakemus.
               Toimia edeltävässä tarkastuksessa on varmistettava myös asianomaisen viinitarhan olemassaolo ja 75 artiklan mukaisesti määritelty istutettu ala sekä suljettava pois se mahdollisuus, että kyseessä olisi 6 artiklassa määritelty tavanomainen viinitarhojen uudistaminen.
               Toisessa alakohdassa tarkoitettu tarkastus on tehtävä paikalla tehtävänä tarkastuksena. Jos jäsenvaltiolla kuitenkin on käytettävissä graafinen väline tai vastaava väline, jolla istutettu ala voidaan mitata 75 artiklan mukaisesti sähköisessä viinitilarekisterissä, sekä luotettavat ja ajantasaiset tiedot istutetuista viiniköynnöslajikkeista, tarkastus voidaan tehdä hallinnollisesti, ja velvollisuus tehdä tarkastus paikalla ennen toimien toteuttamista voidaan rajoittaa viiteen prosenttiin hakemuksista hallinnollisen valvontajärjestelmän luotettavuuden osoittamiseksi. Jos tällaisessa paikalla tehtävässä tarkastuksessa havaitaan merkittäviä sääntöjenvastaisuuksia tai poikkeavuuksia tietyllä alueella tai alueen osassa, toimivaltaisen viranomaisen on lisättävä paikalla tehtävien tarkastusten määrää asianmukaisesti kyseisenä vuonna.”
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä syyskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 170, 30.6.2008, s. 1.